alibayram/wikipedia-40-langs huggingface dataset:
Alida

Az Alida német eredetű női név, az Adelheid német rövidülése, jelentése nemes és alak, személy. 


Rokon nevek
Adelaida, Ada,  Adél, Adela, Adéla, Adélia, Adelin, Adelina, Adelgund, Adelgunda, Adina, Alett, Aletta, Alicia, Alícia, Adelheid, Alitta, Aliz, Alíz, Aliza, Éda, Edda, Elke, Heidi

Gyakorisága
Az Alida az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Alida sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
február 5.

Híres Alidák

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Adelheid

Az Adelheid német eredetű női név. Több részből áll, elemeinek jelentése nemes és  alak, személy.

Rokon nevek
Adelaida, Ada,  Adél, Adela, Adéla, Adélia, Adelin, Adelina, Adelgund, Adelgunda, Adina, Alett, Aletta, Alicia, Alícia, Alitta, Alida, Aliz, Alíz, Aliza, Éda, Edda, Elke, Etelka, Heidi

Gyakorisága
Az újszülötteknek adott nevek körében az 1990-es években az Adelheid szórványos név volt, a 2000-es és a 2010-es években nem szerepel a 100 leggyakoribb női név között.

A teljes népességre vonatkozóan az Adelheid sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
február 5., december 16.

Híres Adelheidek

 Adelheid, I. András király lánya
 Adelhaid magyar királyné, I. László magyar király felesége
 Szász-Meiningeni Adelheid, IV. Vilmos brit király felesége, az ausztrál Adelaide városának névadója

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Egon

Az Egon germán eredetű férfinév, amely az Ecke- és Egin- kezdetű neveknek, főként az Eckehard névnek az önállósult rövidülése. Az Eckehard név elemeinek a jelentése: kard(hegy) és erős, merész.


Kemény Egon zeneszerző életében (1905-1969) Magyarországon az osztrák naptár szerint július 15-én volt az Egon-nap.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 23. 
 április 24. 
 július 15. 
 szeptember 1.

Híres Egonok
 Kemény Egon zeneszerző
 Egon Erwin Kisch német újságíró, a „száguldó riporter”
 Maróti Egon történész
 Rónai Egon sportriporter
 Schmidt Egon ornitológus 
 Póka Egon basszusgitáros
 Dienes-Oehm Egon diplomata-alkotmánybíró
 Egon Schiele osztrák festő 
 Horváth Egon költő

Jegyzetek

Magyar keresztnevek (E, É)
Férfikeresztnevek (E, É)
Germán eredetű magyar férfikeresztnevek
Népsűrűség

A népsűrűség adott területegységre jutó lakosok száma, általánosan elfogadott mértékegysége a fő/négyzetkilométer (fő/km²), habár ezen a „nyers” népsűrűségen kívül számos változata létezik, melyek elsősorban a demográfusok körében használatosak.

Magyarország átlagos népsűrűsége 105 fő/km² (2019. január 1.), ezzel az EU átlagánál némileg ritkábban lakott országai közé tartozik. A miniállamokat leszámítva Európában Hollandia a legsűrűbben lakott ország, 389 fő/km²-es értékkel.

Fiziológiai népsűrűség 
A fiziológiai népsűrűség a társadalomföldrajzban használatos mutató, mely a „nyers”, azaz az aritmetikus népsűrűség fogalmától annyiban eltér, hogy figyelembe veszi a tanulmányozott régió felszíni tulajdonságait, mivel a mezőgazdaságra alkalmas területhez viszonyítva studírozza az össznépességet a pontosabb demográfiai analízis végett. A fiziológiai népsűrűség egy adott térség lakossága a megművelhető területével való elosztásával számolható ki. Rendszerint fő/négyzetkilométer mértékegységben kerül kifejezésre. A tetemes fiziológiai népsűrűség a mezőgazdasági területek túlságos igénybevételéről, a termőföld kapacitásának kimerítése veszélyéről avizálhat, míg az alacsony fiziológiai népsűrűség a megművelhető föld sokaságát, illetve a terület lakossága gyérségét jelezheti.

Néhány ország 2002-es népsűrűségi adata

Jegyzetek

Kapcsolódó szócikkek 
 Országok népsűrűség szerinti listája
 Magyarország legnagyobb népsűrűségű települései
 Szigetországok listája népsűrűség szerint
 Az Amerikai Egyesült Államok tagállamainak listája népsűrűség szerint

Népességföldrajz
Elza

Az Elza női név, amely az Elisabeth (magyarul: Erzsébet) német rövidüléséből származik. 
 

Rokon nevek
Erzsébet és származékai

Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 december 1. 
 december 13.

Híres Elzák
 Szamosi Elza (1884–1924) operaénekesnő.
 Kozma Elza (1932–) újságíró, szerkesztő, bábjátékíró, pedagógiai író.
 Brabanti Elza, a Lohengrin (opera) főszereplője.
 Elza királynő, a Jégvarázs (Frozen) című mese egyik főszereplője.
 Elza, oroszlán, Joy és George Adamson nevelte fel (1956–1961)

Jegyzetek

Magyar keresztnevek (E, É)
Női keresztnevek (E, É)
Héber eredetű magyar női keresztnevek
Német eredetű magyar női keresztnevek

da:Else
pl:Elza
Emese

Az Emese régi magyar női név, jelentése: szoptató, anyácska.


Gyakorisága
Az 1990-es években gyakori név volt, a 2000-es években a 35-47. leggyakoribb női név.

Névnapok
 január 23.
 július 5.

Híres Emesék
 Emese (Emese álma) a magyar eredetmondák szereplője, Álmos vezér anyja
 Bács Emese festő
 Bajtala Emese hárfaművész
 Benczúr Emese Munkácsy-díjas képzőművész
 Egyed Emese erdélyi magyar költőnő
 Hunyady Emese magyar származású osztrák gyorskorcsolyázó
 John Emese politikus
 Kudász Emese festőművész
 Aleska Diamond, szül. Sáfrány Emese – pornószínésznő, toplesz modell
 Simorjay Emese színművésznő
 Szász Emese párbajtőröző
 Takács Emese párbajtőröző
 Vasvári Emese színésznő

Jegyzetek

Magyar keresztnevek (E, É)
Női keresztnevek (E, É)
Magyar eredetű magyar női keresztnevek
Régi magyar női személynevek
Otília

Az Otília germán eredetű női név, jelentése birtok, vagyon.


Rokon nevek
 Odett: az Od-, Ot- kezdetű germán nevek (pl. Otília) francia kicsinyítőképzős származéka.
 Odil: az Odett névvel azonos tőből képzett germán eredetű francia név.
 Odília: a germán Oda név Odila becézőjének latinosított változata, az Otília alakváltozata.
 Ottilia:  az Otília alakváltozata.

Gyakorisága
Az 1990-es években az Otília és az Odett igen ritka, az Odil és az Odília szórványos név, a 2000-es években nem szerepelnek a 100 leggyakoribb női név között.

Névnapok
Otília
 december 13.
Odett, Odil
 április 20.
október 23.
Odília
 április 20.
október 23.
december 13.

Híres Otíliák, Odettek, Odilok és Odíliák
 Grassalkovich Ottília, Grassalkovich Antal gróf harmadik leánya
 Solt Ottilia szociológus, a SZETA vezetője.
 Koncz Aurélné Karácson Ottília, a debreceni református (Dóczi) leánygimnázium első igazgatója.
 Polgár Odett, énekesnő
Jakab Otília, festőművész
 Borbáth Ottilia, szinésznő

Jegyzetek

Magyar keresztnevek (O, Ó)
Női keresztnevek (O, Ó)
Germán eredetű magyar női keresztnevek
Öland megye

Öland megye (Ölands län) Svédország megyéje volt 1819 és 1826 között. Hozzátartozott Öland szigete, amely ugyanakkor Öland történelmi tartományt is alkotta. A kormányzó Borgholm városban lakott. Ma a sziget Kalmar megyéhez tartozik.

Kormányzók 
 Axel Adlersparre (1819–1821)
 Erik Gustaf Lindencrona (1821–1826)

Történelmi megyék Svédországban
Kristianstad megye

Kristianstad megye (Kristianstads län) Svédország egyik megyéje volt 1997-ig, amikor összevonták Malmöhus megyével, hogy megalakítsák Skåne megyét. A kormányzó székhelye Kristianstad városában volt.

Kormányzók 
 Samuel von Hylteen (1719–1738)
 Nils Silfverskiöld (1739–1745)
 Christian Barnekow (1745–1761)
 Carl Axel Hugo Hamilton (1761–1763)
 Reinhold Johan von Lingen (1763–1772)
 Axel Löwen (1773–1776)
 Gabriel Erik Sparre (1776–1786)
 Carl Adam Wrangel (1786–1803)
 Eric von Nolcken (1803–1811)
 Axel de la Gardie (1811–1838)
 Georg Ludvig von Rosen (1838–1851)
 Knut Axel Posse (1852–1856)
 Emil von Troil (1856–1859)
 Axel Ludvig Rappe (1860–1866)
 Axel Trolle-Wachtmeister (1866–1883)
 Magnus de la Gardie (1883–1905)
 Louis de Geer (1905–1923)
 Johan Nilsson (1923–1938)
 Alvar Elis Rodhe (1938–1947)
 Per Westling (1947–1963)
 Bengt Petri (1964–1979)
 Lennart Sandgren (1979–1984)
 Einar Larsson (1985–1989)
 Anita Bråkenhielm (1990–1996)
 Hans Blom (1996)

Lásd még 
 Skåne megye kormányzói
 Svéd megyekormányzók

Történelmi megyék Svédországban
Malmöhus megye

Malmöhus megye (Malmöhus län) Svédország egyik megyéje volt 1997-ig, amikor összevonták Kristianstad megyével, hogy megalakítsák Skåne megyét. A megye a nevét Malmöhus városa után kapta (itt van a malmői vár is), ahol a kormányzó is lakott.

Kormányzók 
 Carl Gustaf Hård (1719–1727)
 Johan Cronman (1727–1737)
 Wilhelm Bennet (1737–1740)
 Carl Georg Siöblad (1740–1754)
 Georg Bogislaus Staël von Holstein (1754–1763)
 Carl Adlerfelt (1764–1769)
 Johan Cronhielm (1769–1772)
 Reinhold Johan von Lingen (1772)
 Bengt Gustaf Frölich (1772–1776)
 Tage Thott (1776–1794)
 Gustaf von Rosen (1794–1812)
 Wilhelm af Klinteberg (1812–1829)
 Jean Albrecht Berg von Linde (1829–1831)
 Magnus Stackelberg (1831–1833)
 Fredrik Posse (1834–1851)
 Samuel von Troil (1851–1874)
 Axel Adlercreutz (1874–1880)
 Gotthard Wachtmeister (1880–1892)
 Robert Dickson (1892–1902)
 Gustaf Tornérhjelm (1902–1909)
 Robert de la Gardie (1909–1925)
 Fredrik Ramel (1925–1938)
 Arthur Thomson (1939–1951)
 Allan Vougt (1951–1953)
 Gustav Adolf Widell (1953–1961)
 Gösta Netzén (1961–1973)
 Nils Hörjel (1973–1984)
 Bertil Göransson (1984–1993)
 Ann-Cathrine Haglund (1993–1996)

Lásd még 
 Skåne megye kormányzói
 Svéd megyekormányzók

Történelmi megyék Svédországban
Göteborg és Bohus megye

Gothenburg és Bohus megye (Göteborgs och Bohus län) Svédország egyik megyéje volt 1998. december 31-éig, amikor Skaraborg és Älvsborg megyékkel összevonták, hogy megalakítsák Västra Götaland megyét. A megye Göteborg város és Bohus tartomány után kapta a nevét. Göteborg volt a kormányzó székhelye is.

Kormányzók 
 Johan von Schönleben (1682–1700)
 Erik Siöblad (1700–1711)
 Carl Gustaf Mörner (1712–1719)
 Nils Posse (1719–1723)
 Axel Gyllenkrok (1723–1730)
 Bengt Ribbing (1730–1741)
 Lorentz Kristoffer Stobée (1741–1749)
 Johan von Kaulbars (1749–1762)
 Didrik Henrik Taube (1763–1772)
 Anders Du Rietz (1772–1790)
 Johan Beck-Friis (1790–1796)
 Samuel af Forselles (1796–1800)
 Johan Fredrik Carpelan (1800–1808)
 Axel von Rosen (1809–1834)
 Gillis Edenhjelm (1835–1843)
 Carl Gustaf Löwenhielm (1843–1847)
 Olof Fåhræus (1847–1864)
 Albert Ehrensvärd (1864–1885)
 Gustaf Fredrik Snoilsky (1885–1897)
 Gustaf Lagerbring (1897–1917)
 Oscar von Sydow (1917–1934)
 Malte Jacobsson (1934–1950)
 Per Nyström (1950–1971)
 Erik Huss (1971–1978)
 Carl Persson (1979–1980)
 Åke Norling (1980–1989)
 Kjell A. Mattsson (1989–1995)
 Göran Bengtsson (1996–1997)

Történelmi megyék Svédországban
Älvsborg megye

Älvsborg megye (Älvsborgs län) Svédország egyik megyéje volt 1998. december 31-éig, amikor Göteborg & Bohus, valamint Skaraborg megyékkel összevonták, hogy megalakítsák Västra Götaland megyét. Dalsland tartományból és Västergötland tartomány keleti részéből állt. A megyeszékhely Borås városa volt.

Habo és Mullsjö járásokat Jönköping megyéhez csatolták 1999. január 1-jén.

Kormányzók 
 David Makeléer (1693–1708)
 Axel von Faltzburg (1708–1710)
 Anders Sparrfelt (1710–1716)
 Gustaf Fock (1716–1725)
 Olof Gyllenborg (1725–1733)
 Johan Palmfelt (1733–1739)
 Axel Erik Roos (1740–1749)
 Carl Broman (1749–1751)
 Adolf Mörner (1751–1756)
 Johan Råfelt (1756–1763)
 Mauritz Posse (1763–1769)
 Sven Cederström (1769–1775)
 Michaël von Törne (1775–1785)
 Fredric Lilliehorn (1785–1809)
 Johan Adam Hierta (1810)
 Lars Hierta (1810–1815)
 Per Adolph Ekorn (1816–1817)
 Carl Georg Flach (1817–1825)
 Paul Sandelhjelm (1825–1850)
 Bengt Carl Bergman (1851–1858)
 Eric Sparre (1858–1886)
 Wilhelm Lothigius (1886–1905)
 Karl Husberg (1905–1922)
 Axel von Sneidern (1922–1941)
 Vilhelm Lundvik (1941–1949)
 Arvid Richert (1949–1954)
 Mats Lemne (1955–1970)
 Gunnar von Sydow (1970–1978)
 Göte Fridh (1978–1991)
 Bengt K.Å. Johansson (1991–1997)

Lásd még 
 Västra Götaland megye kormányzói
 Svéd megyekormányzók

Alvsborg
Skaraborg megye

Skaraborg megye (Skaraborgs län) Svédország egyik megyéje volt 1998. december 31-éig, amikor Göteborg & Bohus valamint Älvsborg megyékkel összevonták, hogy megalakítsák Västra Götaland megyét. A megyeközpont Mariestad volt.

A kormányzók listája 
 Harald Strömfelt (1695–1707)
 Carl Gustaf Soop (1707–1711)
 Germund Cederhielm d.ä. (1712–1716)
 Germund Cederhielm d.y. (1716)
 Peter Scheffer (1716–1723)
 Gustaf Rålamb (1723–1727)
 Erik Wrangel (1727–1729)
 Gustaf Palmfelt (1729–1733)
 Frans Joachim Ehrenstrahl (1733–1735)
 Gabriel Falkenberg (1735–1748)
 Gabriel Gabrielsson Falkenberg (1748–1761)
 Adam Otto Lagerberg (1761–1778)
 Claes Erik Silfverhielm (1778–1784)
 Claes Julius Ekeblad (1784–1796)
 Johan Adam Hierta (1796–1810)
 Georg Adlersparre (1810–1824)
 Arvid Posse (1824–1831)
 Carl Henrik Gyllenhaal (1831–1837)
 Wilhelm Albrecht d'Orchimont (1837–1851)
 Anders Peter Sandströmer (1851–1857)
 Jonas Wærn (1857–1866)
 Carl Malmsten (1866–1879)
 Cornelius Sjöcrona (1879–1906)
 Fabian de Geer (1906–1917)
 Axel Ekman (1917–1935)
 Carl Mannerfelt (1935–1951)
 Fritiof Domö (1951–1956)
 Bertil Fallenius (1956–1967)
 Karl Frithiofson (1967–1986)
 Lennart Orehag (1986–1990)
 Birger Bäckström (1991–1997)

Lásd még 
 Västra Götaland megye kormányzói
 Svéd megyekormányzók

Történelmi megyék Svédországban
Kexholm megye

Kexholm megye (Kexholms län, Käkisalmen lääni) Svédország egyik megyéje volt 1634-től 1721-ig, amikor Oroszországnak adták át a nystadi béke értelmében. 1809-ben a fredrikshamni béke értelmében a Régi Finnország része lett.

Kapcsolódó szócikkek 
Priozersk (Käkisalmi/Kexholm)
Karélia

Történelmi megyék Svédországban
SLD (egyértelműsítő lap)

Második szintű tartomány, Second-level domain
 SLD-stratégia algoritmusa, Linear resolution with Selection function for Definit (program) clauses
„Helló, világ!” program

A „Helló, világ!” programok olyan számítógépes programok, melyek egyszerűen kiírják a megjelenítőeszközre: „Helló, világ!” (angolul: „Hello world!”). Mivel ez a program többnyire a legegyszerűbbek közé tartozik, gyakran használják arra, hogy kezdő programozókat megismertessenek a nyelv alapvető szintaxisával, illetve arra, hogy teszteljék a fejlesztői környezet helyes telepítését.

Rendeltetés
Hagyományosan a „Helló, világ!” program az, amivel a programozási ismereteket tanulók elsőként találkoznak. A legtöbb programozási nyelvben felépítése kellőképpen egyszerű ahhoz, hogy programfejlesztési ismeretekkel nem rendelkezők is megértsék működését. Tapasztalt programozók is gyakran alkalmazzák egy számukra még ismeretlen fejlesztőkörnyezet első feltérképezéséhez.
Egy „Helló, világ!” program hasznos próba lehet arra nézve is, hogy megfelelően van-e telepítve egy nyelv fordítóprogramja, fejlesztői környezete és futtatókörnyezete.

Történet
Hasonló kis tesztprogramok már a programozható számítógépek megjelenése óta léteznek, kétséget kizáróan tehát nem megállapítható, hogy melyik nyelv esetében alkalmazták először a „Helló, világ!” tesztüzenetet.
A legelterjedtebb vélekedés szerint a kifejezés használata tesztüzenetként a Brian Kernighan és Dennis M. Ritchie által írt The C Programming Language című könyv egyik példaprogramjában jelent meg elsőként. A könyvben található példaprogram ezt írta ki: „hello, world” (nagy kezdőbetűk és felkiáltójel nélkül; utóbbi elemek később váltak a hagyományos formátum részévé).
Az üzenet szavai a Brian Kernighan által korábban írt A Tutorial Introduction to the Language B (Bevezetés a B nyelvbe) című könyvben is megjelentek, a C nyelvű implementáció innen merített.

Egyesek szerint az 1967-ben készült BCPL nyelv volt az első programozási nyelv, amelynek bemutatásához alkalmazták.

Megvalósítások

Az ilyen programok általában a számítógépes nyelvek egyszerűbb programjai közé tartoznak. Némelyikük meglepően összetett, főként a bizonyos grafikus felhasználói felülettel (GUI) rendelkező környezetben készültek. Mások egyszerűbbek, főleg azok, melyek erősen egy bizonyos parancssor értelmezőre („héj”) támaszkodnak, hogy a tulajdonképpeni kimenetet létrehozzák.
Sok beágyazott rendszerben a szöveg egy- vagy kétsoros LCD-n jelenik meg, illetve előfordul, hogy egy LED bekapcsolása helyettesíti a „Helló, világ!” üzenetet.
A „Helló, világ!” programok gyűjteménye jó és egyszerű alap lehet a nyelvek megtanulásához és összehasonlításához.

Források

Kapcsolódó szócikkek
„Helló, világ!” programpéldák listája

Programozási alapfogalmak
Emil.RuleZ!

Az Emil.RuleZ! magyar alternatív jazz együttes. A tagok a zenekar megalakulását a kilencvenes évek közepére teszik. A zenekarra általánosságban jellemző a humor; tetten érhető számaikban, zenéjükben, weboldalukon, lemezborítóikon, koncertjeiken egyaránt.

Története 
Sok koncertet adtak, de a nagyobb nyilvánosság előtt a Zazie az ágyban című szerzeményükkel mutatkoztak be az EstFM 98.6 rádióállomáson. A dal slágerré vált, első lemezük, a 2001-ben megjelent Zazie az ágyban pedig aranylemez lett 2004-ben. A címadó dal kiadásra került a rádióadó egyik maxi CD-jén, a Stars On 98.6-on is.  A következő, 2003-ban megjelent album a Hisztis címet kapta (a rajta szereplő Rabolónő szám eredeti címe után, ami Hisztys volt). A két album között egy maxi, a Hello.tourist! jelent meg. Az együttes szerezte a Boldog Születésnapot! című film zenéjét, valamint egyik daluk szerepelt a Magyar vándorban is – mindkét filmben feltűntek kisebb szerepekben.

Több tagcsere is történt az évek folyamán: először Gergely Éva vokalista távozott a csapatból, helyette érkezett Gereben Zita, a zongorista Cseke Gábor utóda pedig Warnusz Zsuzsa lett. A legjelentősebb változás a zenekar életében az alapító tag, Verasztó Gyula távozása volt 2005-ben, helyette ma Kisvári Ferenc dobol a zenekarban.

Már az új tagok közreműködésével jelent meg zanga!zanga című lemezük 2005-ben.

Az Emil.RuleZ! minden 2005-ig megjelent kiadványát a Twelvetones Records adta ki, és mind aranylemez lett.

Hét év szünet után 2012-ben jelent meg a Gyere át! című lemez, amely már az Universal gondozásában jelent meg.

Tagok
 Hajós András (Winkler): ének, zongora, gitárok, szintetizátor
 Hegyi György (Eldée): basszusgitár, gitár és vokál
 Verasztó Gyula (Jules) (2005. március 16-áig): dobok, ütőhangszerek, dobprogramok
 Kisvári Ferenc: dobok, ütőhangszerek, dobprogramok
 Gereben Zita: vokál
 Fekete-Kovács Kornél: trombita, szárnykürt
 Bruzsa „Bab” Gábor: gitár, vokál
 Warnusz Zsuzsa: billentyűs hangszerek, vokál

Közreműködők a koncerteken
 Kisvári Ferenc: dobok, ütőhangszerek, dobprogramok
 Gereben Zita: vokál
 Fekete-Kovács Kornél: trombita, szárnykürt
 Bruzsa „Bab” Gábor: gitár, vokál
 Warnusz Zsuzsa: billentyűs hangszerek, vokál

Diszkográfia

Albumok
 2001 – Zazie az ágyban
 2003 – Hisztis
 2005 – zanga!zanga
 2012 – Gyere át!

Kislemezek 

 2002 – Hello.Tourist!
 2008 – Ebola Cola (online terjesztésű)

Filmzenék
 2003 – Boldog Születésnapot! – teljes filmzene (főcímdal: Zsebeibe zsé)
 2004 – Magyar vándor – filmzene (Karaván c. dal)

Kapcsolódó szócikkek 
 Rulez

Források

Magyar Narancs

További információk
 Hivatalos oldal
Az együttes blogja

Humor
Magyar alternatívrock-együttesek
Az 1990-es években alakult együttesek
Grokster

A Grokster egy peer-to-peer elven működő fájlcserélő alkalmazás Windows-ra. A Kazaáéhoz hasonló kezelőfelülettel rendelkezik, s számos P2P hálózatban képes fájlokat keresni.

2003 áprilisában pert nyert Los Angeles szövetségi bíróságon Stephen Wilson ellen, aki a RIAA﻿-t (Amerikai lemezkiadók szövetsége) és a filmipart képviselte, s bizonyítást nyert, hogy a fájlcserélő programjuk nem illegális. 2003. augusztus 20-án a döntés ellen fellebbeztek a Grokster ellenfelei.

2004. augusztus 21-én a Grokster és a Morpheus (újabb) pert nyert a lemezkiadók és a filmipar ellen. A bíróság ítélete szerint a Grokster és a Morpheus, mivel decentralizált hálózatot – azaz nem központi szervert – használt, nem tudta megakadályozni (még ha akarta volna sem), hogy a felhasználók illegálisan töltsenek le zenét, videót, vagy egyéb audiovizuális állományt. A Kazaa – várhatóan – ennyivel nem ússza meg, mivel az ő rendszerükben (FastTrack) egy központi szerverre kell bejelentkezni, ezáltal megakadályozható lenne a zenei és videoállományok letöltése.

A Grokster weboldal 2005. november 7-én egy bírósági határozat értelmében végleg bezárt.

Külső hivatkozás 
 A Grokster honlapja
 Az újabb győzelem híre

Fájlcsere
Nem folytatott szoftverek
EDonkey (egyértelműsítő lap)

Az eDonkey szó jelentheti
 az eDonkey hálózatot (vagy eDonkey Network-öt, az eDonkey2000 hálózatát)
 vagy az eDonkey2000, fájlmegosztó programot
EDonkey2000

Az eDonkey2000 egy peer-to-peer fájlcserélő program, amelyet a MetaMachine cég  fejlesztett ki,  a Multisource File Transfer Protocol felhasználásával.

Az eDonkey fájlcsere hálózat decentralizált, hasonlóan sok más fájlcsere-hálózathoz. Kétféle alkalmazás csatlakozhat a hálózathoz: a kliens és a szerver. A kliens lehetőséget biztosít a felhasználónak, hogy megossza a fájljait a hálózaton. A szerverek úgy viselkednek, mint hubok (központok). Mind a kliens és a szerver elérhető Windows, Macintosh és Linux vagy más UNIX variánshoz.

Az eDonkey MD4 hash-függvényt használ ellenőrzőösszegnek a fájlok azonosításánál. Ez a funkció biztosítja a megegyező fájlok azonosítását még akkor is ha különböző nevűek. Egy másik sajátossága az eDonkey-nak, hogy megosztja a fájlt, mielőtt a letöltés befejeződött volna, ez gyorsítja a fájlok terjesztését. A fájlokat az eDonkey 9 MB-es darabokra bontja.

Az eDonkey felhasználók leginkább nagy fájlokat osztanak meg, úgy mint CD image (ISO-k), videók, játékok és egyéb számítógépes programok. Néhány weboldal listát készített a leginkább keresett fájlok hash-jéről, ezzel is segítve a fájlkeresést.

A hálózat decentralizált szerverhálózaton alapul. Bárki fel tud állítani egy szervert, mert a szerver-hálózat (server network) gyakran változik, s szükség van szerver-listákra.

Számos nyílt forrású (általában szabad szoftver) kliens létezik az eDonkey hálózathoz:

 az eMule egy nyílt forráskóddal rendelkező Windows kliens;
 az xMule a linuxos portja;
 az aMule egy kliens Linux-hoz, Solaris-hoz és *BSD platformokhoz,
 megcélozták a Win32 és a Mac platformot is;
 a MediaVAMP (később Prunára változott) egy – csak – koreaiaknak fejlesztett kliens;
 az MLDonkey szabad szoftver kliens, hogy fusson számos platformon és támogasson számos fájcserélő protokollt is
 a Shareaza egy több-hálózatot (multi-network) támogató kliens, melyhez 2003-ban hozzáadták az eDonkey támogatást. Ha úgy vesszük, az MLDonkey az egyetlen szabad szoftver szerver.

Az eDonkey feltalálói meghívtak egy másik fájlcserélő vállalatot, az Overnet-et, mely együttműködik az eDonkey hálózattal, anélkül, hogy szervereket használna. A legtöbb eDonkey kliens az Overnet Hálózatot is használhatja. 2004-ben a MetaMachines bejelentette, hogy abbahagyja az Overnet fejlesztését, hogy az eDonkey2000-re koncentráljon.

Az eDonkey fejlesztését 2005. szeptember 28-án egy a RIAA jogászaitól kapott fenyegető levél hatására beszüntették.

Lásd még: Ed2k link

További információk 
eDonkey Plug-in Pack
Kapcsolódó program (Overnet)
OvernetWorld
Lugdunum2k – Az eredeti szerver patchelt verziója

Fájlcsere
GNU Savannah

A GNU Savannah többféle jelentéssel bír.
 Szabad szoftverek projektjeinek hosztolását végző non-profit szolgáltatás
 Az erre szolgáló szoftvermegoldás

A GNU Savannah ugyanazon a szoftveren alapszik, amelyet a VA Software is használ népszerű SourceForge nevű weboldalához. Létrejöttét annak köszönheti, hogy a SourceForge 3.0-s verziójától fogva nem szabad szoftver többé, ami sokaknak nem tetszett, így a SourceForge 2.0 alapján elkészült a Savannah első változata.

A Savannah weboldala két címre oszlik: a savannah.gnu.org csak a GNU Project részét képező, míg a savannah.nongnu.org minden más szoftvert gyűjt össze.

Szemben a SourceForge-dzsal, a Savannah nagy figyelmet fordít arra, hogy az általa tárolt szoftverek teljes egészükben szabadok legyenek. Szigorú szabályokkal biztosítja, hogy csakis szabad szoftver kerülhessen fel a szervereire. Nem engedik például az olyan, nem szabad formátumú fájlok feltöltését, mint amilyen a Macromedia Flash, a regisztrációnál pedig meg kell határozni, milyen szabad licenc alatt akarja a felhasználó publikálni munkáit.

További információk 
 A Savannah honlapja
 A Savannah külső szoftvereket gyűjtő oldala
 A SourceForge honlapja

GNU projektek
Evita (egyértelműsítő lap)

Evita, keresztnév
 Evita Perón, színésznő, Juan Domingo Perón argentin elnök felesége
 Evita, Andrew Lloyd Webber musicalje
 Evita, a musical 1996-os filmadaptációja
 Evita, Rock Színház musical
Fülöp (keresztnév)

A Fülöp férfinév a görög Philipposz név rövidülésének a magyar alakváltozata. Jelentése: lókedvelő. Női párja: Filippa.


Rokon nevek 
 Filip: a Fülöp név idegen nyelvekbeli formájából származik.

Gyakorisága 
Az 1990-es években a Fülöp és a Filip szórványos név volt, a 2000-es években nem szerepelnek a 100 leggyakoribb férfinév között.

Névnapok  
 február 16. 
 május 1. 
 május 3. 
 május 11. 
 május 26. 
 június 6. 
 augusztus 23. 
 szeptember 20.

Idegen nyelvi változatai 
 Philipp (német)
 Philip (angol)
 Philippe (francia)
 Filippo (olasz)
 Felipe (spanyol)
 Felipe (portugál)
 Firip (japán)
 Филипп (Filipp) (orosz)
 Filip (lengyel, holland, cseh, szlovák, szerbhorvát)
 Philippus (latin)

Híres Fülöpök, Filipek 
 Filippo Ganna olasz kerékpárversenyző 
 Fülöp edinburgh-i herceg, II. Erzsébet brit királynő férje
 Bechtold Fülöp császári és királyi altábornagy
 Phil Collins énekes
 László Fülöp Elek portréfestő
 Lénárd Fülöp Nobel-díjas fizikus
 Nek, Filippo Neviani, olasz énekes
 Filippo Inzaghi olasz labdarúgó
 Felipe Massa brazil Formula–1-es versenyző
 I. Szép Fülöp kasztíliai király
 II. Fülöp spanyol király (I. Fülöp néven portugál király)
 III. Fülöp spanyol király (II. Fülöp néven portugál király)
 IV. Fülöp spanyol király (III. Fülöp néven portugál király)
 V. Fülöp spanyol király
 VI. Fülöp spanyol király
 I. Fülöp francia király 
 II. Fülöp Ágost francia király
 III. Merész Fülöp francia király
 IV. Szép Fülöp francia király
 V. Hosszú Fülöp francia király
 I. Philipposz makedón király
 II. Philipposz makedón király
 III. Philipposz makedón király
 IV. Philipposz makedón király
 V. Philipposz makedón király
 III. Fülöp navarrai király 
 Sváb Fülöp német király
 Néri Szent Fülöp a katolikus egyház szentje
 Fülöp apostol
Philip K. Dick amerikai sci-fi író

Jegyzetek 

Magyar keresztnevek (F)
Férfikeresztnevek (F)
Görög eredetű magyar férfikeresztnevek
Ambrus

Az Ambrus férfinév a görög Ambrosziosz név rövidüléséből származik. Az Ambroziosz jelentése: halhatatlan.
A név eredete korábbi, óhéber eredetű és a jelentése itt is hasonló: istenfélő halhatatlan. Az Ambrus görög jelentése: halhatatlan istenektől származó A görög mitológiában az ambrózia az istenek halhatatlanságot biztosító étele volt. Női ragozott párja: Ambrózia.


Rokon nevek 
 Ambos: a név régi magyar becéző formája
 Ambró: a név régi magyar becéző formája

Gyakorisága 
Az 1990-es években az Ambrus nagyon ritka név volt, az Ambos és Ambró szórványosan fordult elő, a 2000-es években egyik sem szerepel a 100 leggyakoribb férfinév között.

A teljes népességre vonatkozóan a 2000-es években az Ambrus és rokon  nevei nem szerepeltek a 100 leggyakrabban viselt férfinév között.

Más nyelveken 
 Ambrosius

Névnapok 
Ambrus, Ambos, Ambró: 
július 19.,
október 16.,
október 18., 
december 7. hivatalosan

Híres Ambrusok, Ambosok, Ambrók

Jegyzetek 

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Condoleezza Rice

Dr. Condoleezza Rice (Birmingham, Alabama, 1954. november 14. –) 2005. január 26-tól 2009. január 20-ig az Amerikai Egyesült Államok külügyminisztere. Ő volt a második fekete politikus George W. Bush kormányában (Colin Powell után) és a második nő, aki ezt a tisztséget betölti.

Gyermekkora 
Becenevén „Condi”, Angelena Rice és John Rice egyetemi tanár szülők egyetlen gyermeke. Apja a Westminster Presbyterian Church lelkésze volt, édesanyja pedig zenetanár (C. Rice kiválóan zongorázik). Keresztneve az olasz „con dolcezza” (édesen) olasz zenei utasításból származik.

Meghatározó élménye volt, amikor 1963. szeptember 15-én fehér szélsőségesek egy baptista templomban elkövetett bombamerénylet során iskolatársát is megölték.

Tudományos karrierje 

A Denveri Egyetemen szerzett jogi diplomát, 1981-ben. 
A Stanford Egyetem professzora, számos tudományos egyesület tagja és több egyetem díszdoktora.

Az angolon kívül oroszul, franciául és spanyolul beszél.

Politikai karrierje 

George H. W. Bush elnöksége idején részt vett a nemzetbiztonsági munkában 1989-től, elsősorban mint a Szovjetunió és a kelet-európai ügyek szakértője.

Részt vett George W. Bush elnökválasztási kampányában. 2001. január 22. után az elnök nemzetbiztonsági tanácsadója (National Security Advisor) volt. 
Nemzetbiztonsági tanácsadóvá való kinevezésekor lemondott a Chevron Corporation cégnél betöltött igazgatótanácsi tagságáról.

A 2003-tól folytatott iraki háború megindításának egyik fő szószólója volt.

2004 augusztusában a Forbes magazin a világ legbefolyásosabb nőinek listáján az első helyen nevezte meg.

2004. november 15-én az újraválasztott George W. Bush a lemondott Colin Powell utódjául nevezte ki.

Könyve magyarul 
Washingtoni emlékeim; ford. Magyarics Tamás; Antall József Tudásközpont, Bp., 2016

További információk 

A Forbes cikke Rice-ról  (angol)

Afroamerikai nők
1954-ben született személyek
Az Amerikai Egyesült Államok külügyminiszterei
Élő személyek
Amerikai republikánus politikusok
Afroamerikai politikusok
Götaland

Götaland (régi latin nyelvű forrásokban Gothia) Svédország három történelmi országrésze közül a legdélebbi. (A negyedik egykori svéd történelmi országrész, Österland ma teljes egészében Finnország területéhez tartozik.) A itt lakókat a régi latin nyelvű források gautoknak nevezték, szemben a középső országrészben (Svealand) élő sveákkal. Az országrész tíz történelmi tartományt foglal magába, valamint – a 2010-es állás szerint – 140 modern közigazgatási egységet, azaz községet. Területe  négyzetkilométer.

A svéd országrészeknek nincs hivatalos vagy közigazgatási szerepe, de nevük a mindennapi életben gyakran használatos, például az időjárás-jelentésekben, valamint a különböző sportágak bajnokságaiban.

Tartományok
Götaland a következő tíz történelmi tartományból áll (mindegyikük a mai Svédországban található):

Történelem 
A Götaland jelentése a göták földje, és ezzel a svéd nép két régi nagy törzsének egyikére utal (a másik a sveák törzse volt). A szó először egy 1384-es írott forrásban jelent meg. (Gøthalandom,) A területet a sveák földjétől nagy erdőségek választották el. A szó szövegben először az 1400-as években fordult elő. Ekkoriban Götalandot Småland, Öland, Östergötland, Västergötland, Dalsland és Värmland tartományok alkották.

Götaland legnagyobb részét Östergötland és Västergötland tartomány (valamikor törzsi területek) alkotják. A délen levő kisebb, korábban önálló területeket (Finnveden, Kind, Möre, Njudung, Tjust, Tveta, Värend, Ydre) Småland tartománnyá egyesítették.

Blekinge, Bohuslän, Gotland, Halland és Skåne tartományok Svédország nagyhatalmi korszakától, a 17. századi déli terjeszkedésétől számítanak, tulajdonképpen helytelenül, Götaland részének. A roskildei béke (1658) nyomán Skåne és Bohuslän tartományokat Dániának át kellett adnia Svédországnak. Skåneland, ami valamikor Dánia része volt, átalakult Skåne, Halland és Blekinge tartományokká.

Värmland viszont egy 1815-ös közigazgatási változtatás nyomán Götaland helyett Svealand részének számít.

Gotland szigete többször is uralkodót cserélt (Svédország és Dánia). Habár a sziget közelebb van Svealandhoz, mégis Götalandhoz számítják.

Jegyzetek 

Svédország történelmi országrészei
Magyarországi főiskolák listája

Ez a lista mind az állami, mind a nem állami, de államilag elismert magyarországi  főiskolákat, továbbá az önálló intézményként megszűnt főiskolákat  és azok néhány adatát tartalmazza betűrendben.

Az egyetemek felsorolását lásd a Magyarországi egyetemek listája lapon.


Állami főiskolák

Nem állami (alapítványi, magán vagy egyházi), de államilag elismert főiskolák

Önálló intézményként megszűnt főiskolák

Kapcsolódó szócikkek 
 Magyarországi egyetemek listája
 1975 és 1990 között Magyarországon működött tanítóképző és tanárképző főiskolák listája
 Országos Közoktatási Értékelési és Vizsgaközpont

Források

 
Főiskolák
Magyarországi építészeti topográfiák

en:List of colleges in Hungary
Svédország történelmi országrészei

Svédország történelmi országrészei a következők:

 Götaland
 Svealand
 Norrland
 Österland

Götaland és Svealand az egyesítés előtt rivális királyságok voltak. Götaland Dél-Svédországban van, míg Svealand Közép-Svédországban. Österland Finnország egykori neve, de ma csak az ország déli részét jelenti. Norrland az északon elfoglalt területeknek a neve, ahogy a svédek terjeszkedni kezdtek (Österland és Norrland svédül Keleti- illetve Északi tájakat jelent).

Miután a Oroszország 1809-ben elfoglalta Finnországot, Norrland kétfelé szakadt. Svédországban még mindig több mint felét alkotja az ország területének, de továbbra is gyéren lakott a többi részekhez viszonyítva.

Hivatkozások

Kapcsolódó szócikkek 
 Svédország tartományai
 Finnország történelmi tartományai
Magyarországi egyetemek listája

Ez a lista a magyarországi egyetemeket és főbb adataikat tartalmazza betűrendben.

Kapcsolódó szócikkek 
 Magyarországi főiskolák listája

 
Egyetemek
Magyarországi építészeti topográfiák
Svealand

Svealand Svédország egyik történelmi országrésze. Közép-Svédországban található, északon Norrland és délen Götaland határolja. Tiveden, Tylöskog és Kolmården erdők választják el Götalandtól. 

A történészek szerint az eredeti svédek innen származtak.

Tartományok
Svealand a következő hat tartományból áll (mindegyikük a mai Svédországban található):

Történelem
A svéd királyok által keletre vezetett keresztes háborúk a 12. század folyamán Österland, a mai Finnország déli része meghódításához vezettek. 

Värmland 1815-ig Götalandhoz tartozott és időközönként Närke pedig Svealandhoz.

Svédország neve svédül: svea rike (mai írással: Sverige) – Svear Királysága Svealanddal kapcsolatos. Más írási formák: Svitjod vagy Sweorice.

Svédország történelmi országrészei
Finnország történelmi tartományai

Finnország történelmi tartományai ( és ) a régi tartományok, amelyeket a svéd uralom alatt alakítottak ki. A tartományok 1634-ben elvesztették adminisztratív jelentőségüket, amikor megalakultak a megyék (ezek 1997-ig maradtak érvényben). A tartományok hagyományként maradtak meg, de nincs adminisztratív funkciójuk.

Címer 
I. Vasa Gusztáv temetésekor 1560-ban első alkalomként az összes tartomány címere ki volt állítva és néhánynak ebből az alkalomból adományoztak címert. Svédország és Finnország szétválása után a hagyományok is különváltak. Minden svéd tartomány hercegi koronát visel, míg a finn címerek különbséget tesznek a hercegi és megyei korona között. Az is megnehezíti a helyzetet, hogy a finn hercegi koronák a svéd grófi és bárói koronákhoz hasonlítanak. Lappföld kettéosztása szükségeltette a megkülönböztetést a svéd és finn címerek között.

A tartományok címerei alapul szolgáltak a megyék megalakításánál.

Tartományok 

1809 előtt a svédországi Västerbotten tartományból egy keskeny csík Finnországhoz tartozott.

Lásd még 
 Svédország tartományai (:Kategória:Svédország tartományai)
 Österland, Norrland
 Finnország tartományai
 Finnország régiói
Norrland

Norrland Svédország egyik történelmi országrésze. Svédország és Finnország északi fele tartozott ide. A svéd oldalról Svealand, míg a finn oldalról Österland határolta.

Tartományok 
Norrland a következő kilenc tartományból áll (amelyből Västerbotten és Lappland tartományokat a mai Svédország és Finnország között osztottak fel, valamint Österbotten, ami a mai Finnország területén található):

Történelem 
Ahogy a Svéd Királyság terjeszkedni kezdett észak fele, mind a svéd, mind a finn területeken tartományokat hoztak létre. A roskildei béke értelmében Norvégia átadta Jämtland és Härjedalen tartományokat. 1809 után Norrland két részre szakadt, a teljes Österbotten tartományt, valamint Lappland és Västerbotten tartomány keleti részeit Oroszországhoz csatolták.

Svédország történelmi országrészei
Österland

Österland (Keleti föld) Svédország egyik történelmi országrésze, ma Finnország déli része. Északon Norrland határolta.

Tartományok

Österland a következő hét tartományból állt (mindegyikük a mai Finnországban található):
Åland
Egentliga Finland
Karélia
Nyland
Norra Finland
Savolaks
Tavastland

Történelem 
A svéd vikingek a korai középkor óta a Balti-tenger mindkét oldalán éltek. A 12. században az akkoriban megkeresztelkedett svealandi királyok (a római katolikus egyház befolyása alatt) keresztes hadjáratot indítottak a finn területek ellen, ami az ország teljes meghódításával ért véget. Ez alatt az idő alatt Svédország is egyetlen király alatt egyesült.

1581-ben Österland tartományt III. János svéd király hercegségi rangra emelte. Később az Österland név használata háttérbe szorult. A 17. században Finnország és Österbotten elnevezést használták helyette, habár a Viborg és Kexholm megyéket külön helyen emlegették. A 18. században a mai Finnország területét az oroszok kétszer is elfoglalták (1714–1721 és 1742–1743). Ezután Finnország két erő között vergődött: a helyi svéd politikusok és az orosz propaganda között (amely felszabadítást ígért a svéd elnyomással szemben).

Österland Svédországhoz tartozott egészen 1809-ig, amikor átadták Oroszországnak Kelet-Norrlandal együtt és ettől fogva Finn Nagyhercegségnek nevezték az Orosz Birodalmon belül.

Kapcsolódó szócikk
Finnország történelmi tartományai

Osterland
Finnország történelme
Magdolna

A Magdolna  női név, a héber eredetű Magdaléna magyar alakváltozata.


Rokon nevek
Aléna, Bagita, Madlen, Madléna, Magdaléna, Léna, Magda, Magdó, Marléne, Médi, Maléna, Lenke

Gyakorisága
A Magdolna az 1990-es években ritka, a Magda, Magdaléna és a Léna igen ritka név volt, a 2000-es években nem szerepelnek a 100 leggyakoribb női név között, kivéve a Lénát, ami (2006 után) a 61-93. helyen fordult elő. 
Az Aléna, Bagita, Madlen, Madléna, Marléne, Magdó és Médi nevek szórványosak voltak az 1990-es években, a 2000-es években nem szerepelnek a 100. leggyakoribb női név között.

Névnapok
Magdolna, Magdaléna, Magda, Magdó, Marléne:
 május 29.
 július 17.  
 július 22.  
Aléna:
 május 29. 
Bagita, Madlen, Madléna:
 május 25. 
Léna
 július 21. 
 július 22. 
 július 31. 
Médi:
 július 22.

Híres névviselők

Híres Magdolnák, Magdák, Magdók
 Mária Magdolna bibliai személy
 Bernadotte Magdolna svéd királyi hercegnő
 Esterházy Magdolna grófnő, költő
 Fazekas Magdolna festőművész
 Kisgyörgy Lajosné Fedor Magda, Olimpikon sportlövő
 Menszátor Magdolna színésznő, filmszínésznő, szinkronszínész
 Radnót Magda Szemész orvos, a magyar szemészet oktatója, úttörője.
 Rúzsa Magdolna énekesnő
 Supka Magdolna művészettörténész
 Kalmár Magda operaénekes
 Kovács Magda villamosmérnök
 Szabó Magda írónő
 Tiszay Magda opera-énekesnő
 Magda Watts babakészítő művész
 Varga Domokosné Stolke Magdolna csillagász
 Vékás Magdolna fotóművész

Híres Magdalénák, Lénák, Alénák, Madlenek, Madlénák
 Magdalena Neuner kétszeres olimpiai bajnok és tizenkétszeres világbajnok német sílövő
 Lena (Jelena) Katina énekesnő ,a t.A.T.u volt tagja.
 Magdaléna Rybáriková szlovák teniszezőnő
 Magdaléna svéd királyi hercegnő
 Lena Olin svéd színésznő
 Lena Philipsson svéd énekesnő
 Lena Meyer-Landrut német énekesnő
 Lena Headey angol színésznő
 Lena Petermann német labdarúgó
 Lena Pauels német labdarúgó

Híres Bagiták, Marlénék, Médik
 Marlene Dietrich német színésznő
 Marlene Favela mexikói színésznő

Jegyzetek

Magyar keresztnevek (M)
Női keresztnevek (M)
Héber eredetű magyar női keresztnevek
Janis Joplin

Janis Joplin (teljes nevén Janis Lyn Joplin) (Port Arthur, 1943. január 19. – Los Angeles, 1970. október 4.) amerikai rock- és blues-énekesnő, zeneszerző, szövegíró.
Pályafutása rövid volt: 1967-ben vált ismertté, és utolsó albumát már halála után, 1971-ben adták ki. Elsősorban erős, a blueszene hatását tükröző hangja, illetve stílusa emlékezetes.

Életpályája

Joplin egy akkoriban 60 ezres lakosú texasi kikötővárosban, középosztálybeli családba született. Édesapja, Seth Joplin Amarillóból származott, édesanyja, Dorothy Nebraskából érkezett a városba. Janis hatéves volt húga, Laura születésekor, és 10 éves lett, amikor öccse, Michael megszületett. Bár a helyi templomi kórusban énekelt (csengő szoprán hangon), a zene kamaszkoráig másodlagos volt számára. 1960-ban fejezte be a Thomas Jefferson Középiskolát, majd Austinban, a Texas Egyetemen tanult, ahol diplomát ugyan nem szerzett, de énekesi karrierje megkezdődött: barátaival gyakran énekelt folkot és bluest. 1963-ban San Francisco Haight-Ashbury városrészébe költözött, amely az 1960-as évek hippi kultúrájának középpontja volt. Bár Joplin nem használta magára a biszexuális jelzőt, mind férfiakkal, mind nőkkel tartott fenn szerelmi kapcsolatot.

Több együttessel lépett fel.

Karrierjét és egészségét egyaránt tönkretette alkoholizmusa és kábítószer-függősége. 27 éves korában Los Angelesben, kábítószer-túladagolás miatt érte a halál. Hamvait – végakaratának megfelelően – a Csendes-óceánba szórták; mintegy 2000 dollárnyi „vagyonát” pedig a barátai egy bulin elitták.

A halála után hat héttel megjelentetett Pearl (Gyöngy) című lemezén szerepel Nick Gravenites dala, a Buried alive in the blues (Élve a bluesba temetve), amely instrumentális szerzemény maradt, mert az ének rögzítése előtt elhunyt az énekesnő.

Lemezei

Albumok 

 1967 – Big Brother & The Holding Company featuring Janis Joplin
 1968 – Cheap Thrills
 1969 – I Got Dem 'Ol Kozmic Blues Again, Mama
 1970 – Pearl

Kislemezek 
 1971 – Me and Bobby McGee
 1971 – Half Moon
 1971 – Cry Baby
 1971 – Mercedes Benz
 1971 – Get It While You Can
 1971 – Move Over

Posztumusz lemezek 
 1972 – Live
 1973 – Greatest Hits
 1975 – Janis (Soundtrack)
 1982 – Farewell Song
 1993 – Janis
 1995 – 18 Essential Songs
 1997 – Little Piece Of My Heart
 1998 – Live At Winterland '68
 2003 – The Essential Janis Joplin ()
 2009 – Janis Joplin-The Woodstock Experience (2CD)

Legismertebb felvételei 
 Me and Bobby McGee
 Mercedes Benz
 Piece of my Heart
 Summertime
 Ball And Chain
 Try
 Down On Me
 Move Over
 Cry Baby

Jegyzetek

Források 
 Göbölyös N. Lászlóː Hétfájdalmú blues. Megkésett requiem Janis Joplinért; Bihari Balázs, Bp., 1992 
Alice Echolsː Kozmic blues. Janis Joplin élete és kora; ford. Szántai Zsolt, Cartaphilus, Bp., 2007

További információk 
 
 
 Janis Joplin-mellszobor
 Janis Joplin – literatura.hu

Amerikai énekesek
Amerikai nők
Rock and Roll Hall of Fame beiktatottak
LMBT zenészek
Kábítószer-túladagolásban meghalt személyek
1943-ban született személyek
1970-ben elhunyt személyek
Texasiak
Texas zenei élete
Internetszolgáltatók Tanácsa

A  Magyarországi Internetszolgáltatók Tanácsa Tudományos Egyesület (ISZT) 1997-ben alakult abból a célból, hogy a magyar internetszolgáltatók közötti szakmai koordinációt és érdekképviseletet biztosítsa. Alakulása óta a két legfontosabb tevékenysége a magyar domainnév-rendszer üzemeltetése és adminisztrációja (.hu alatti nevek), valamint a BIX adatkicserélő-központ létrehozása és üzemeltetése.

Az ISZT a magyar domain rendszer üzemeltetője (vagy más néven a „Nyilvántartó szervezet”): az egyesület alkotja és aktualizálja a magyarországi domain-rendszer használatára vonatkozó szabályzatot, valamint a vele kapcsolatban levő domainregisztrátor-szervezeteken  keresztül végzi a .hu domain nevek regisztrációját, illetve ezen regisztrációk adminisztrációját és törlését.

Az ISZT tagjai internetszolgáltató cégek lehetnek, amennyiben a felvételi követelményeket teljesítik és az éves tagdíjat megfizetik.

Jegyzetek

Külső hivatkozások 
 Az ISZT honlapja
 A magyar domainrendszer weblapja

Internet
Domain Name System
Budapest Internet Exchange

A Budapest Internet Exchange („budapesti adatcserélő központ” vagy BIX) egy kapcsolati lehetőség a magyarországi érdekeltségekkel rendelkező internetszolgáltatók részére.

A BIX létrehozásának célja az volt, hogy a magyar internetszolgáltatók közötti adatforgalom ne külföldön keresztül folyjon (szolgáltató1 → külföld1 → külföld2 → szolgáltató2), és ne terhelje mindkét szolgáltató külföldi vonalát, hanem a szolgáltatók közvetlenül, Magyarországon belül kapcsolódjanak egymáshoz, a külföldi út helyett egy helyi, nagy sávszélességű és ezzel együtt olcsóbb kapcsolaton. Fontos szempont volt az is, hogy az üzemeltető versenysemleges legyen, így került a tagok döntése alapján az Internet Szolgáltatók Tanácsa kezelésébe. A 2010-es évekre a BIX tagjai között számos külföldi internetszolgáltató is megjelent, jelentősen növelve ezzel a BIX-en elérhető hálózatok számát.

Adatforgalom 

Megalakulásakor – 1997-ben – a BIX-nek 10-12 tagja volt, a forgalom ekkor még 10 vagy 100 Mbps sebességen zajlott.
2009-ben a BIX-hez 50 szolgáltató kapcsolódott, ezen belül a külföldi cégek aránya kb. 20%. A tagok 100 Mbps, 1 Gbps és 10 Gbps (illetve ezek többszöröse) sebességű kapcsolatot használhatnak.

2008. november 26-án a BIX teljes aggregált forgalma 100,5 Gbit/s és 15,8 MPacket/s-volt. 2008-ban forgalma 66%-kal növekedett, így a BIX továbbra is Közép-Kelet-Európa legnagyobb, valamint Európa hatodik legforgalmasabb internetes kicserélő központja.

2010 márciusa környékén a BIX teljes IPv4-alapú forgalma 164,3 Gbit/s és 30,8 Mpacket/s volt.

2014 végére a BIX teljes forgaloma elérte a 210 Gbit/s és 31,7 Mpacket/s értékeket.

Elhelyezkedés 

A BIX fizikailag Budapesten található 3 helyszínen:
 XIII. ker, Victor Hugo u. 18–22.
 X. ker, Kozma utca 2. (2010. szeptember 1-jétől)
 VIII. ker, Asztalos Sándor u. 13. (2010. szeptember 1-jétől)
Használata elsősorban a budapesti szolgáltatóknak kedvez: a fővároson kívüli szolgáltatók kénytelenek nagysebességű adatátviteli kapcsolatot bérelni Budapestig, amiért jóval magasabb havi díjat kell fizetni, mint a Budapesten belüli kapcsolatokért. Nem olcsóbb az az alternatív megoldás sem, ha egy vidéki internetszolgáltató IP tranzit szolgáltatást bérel valamelyik magyar telekommunikációs cégtől, ennek segítségével eléri a BIX-et és opcionálisan a globális internetet is.

Eszközök 

Az összeköttetés magját adó ún. core node szerepét 2009 májusától Force10 E1200i eszközök töltik be.
Az átállás 2009. május 10. és június 3. között, három szakaszban került végrehajtásra. Az új architektúra 1,68 terabitet képes forgalmazni másodpercenként.

2014-ben új hálózati eszközöket helyeztek üzembe, melyeken bevezetésre kerültek új, nagy sebességű interfészek is (40Gbit/s és 100Gbit/s Ethernet portok).

Jegyzetek

További információk 
 A BIX honlapja

Internet
Technika Magyarországon
Kornélia

A Kornélia a Kornél férfinév párja.   


Rokon nevek
 Nelli: Magyarországon a Kornélia beceneveként tartják számon, de más nevek becézője is (Eleonóra, Erzsébet, Heléna, Petronella) más nyelvekben.
Nella: a Nelli alakváltozata, és egyben több név beceneve.

Gyakorisága
Az 1990-es években a Kornélia és a Nelli ritka, a Nella szórványos név, a 2000-es években nem szerepelnek a 100 leggyakoribb női név között.

Névnapok
Kornélia
 március 3. 
 március 31. 
 szeptember 16. 
Nelli, Nella
 július 11.

Híres Kornéliák, Nellik és Nellák
 Cornelia, a Gracchusok anyja
 Cornelia Funke német írónő
 Cornelia Hale, a W.I.T.C.H. egyik szereplője
 Cornelia Konta 
 Hollósy Kornélia opera-énekesnő
 Méray Kornélia evezős
 Prielle Kornélia színésznő
 Fésűs Nelly színésznő
 Magyar Kornélia, a Magyar Progresszív Intézet ügyvezető igazgatója, politológus
 Nelly Furtado énekesnő
 Nelly Sachs Nobel-díjas írónő
 Vágó Nelly díszlettervező

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek

ca:Cornèlia
ja:コーネリア
nl:Cornelia
pt:Cornelia
ru:Корнелия
Titusz

A Titusz latin eredetű férfinév. Eredete és jelentése bizonytalan. Egyes vélemények szerint a latin titus szóból származik, ennek a jelentése vadgalamb, mások szerint szabin eredetű, és a jelentése tiszteletreméltó, tisztelt.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 4.
 január 26.
 február 6.

Idegen nyelvi megfelelői
 Tito (olasz)
 Titus (latin)
 Tytus (lengyel)

Híres Tituszok
 Szent Titusz püspök, Pál apostol tanítványa
 Dugovics Titusz
 Tuli Géza Titusz olimpiai ezüstérmes tornász, sportvezető
 Kovács Titusz színművész 
 Titus római császár
 Titus Livius római történetíró
 Tito Gobbi olasz énekes, színész
 DJ Titusz (Bicskei Titusz) magyar lemezlovas

Jegyzetek

Magyar keresztnevek (T)
Férfikeresztnevek (T)
Latin eredetű magyar férfikeresztnevek
Szabin eredetű magyar férfikeresztnevek
Vitatott eredetű magyar férfikeresztnevek